IZVJEŠĆE KOMISIJE EUROPSKOM PARLAMENTU I VIJEĆU o rashodima EFJP-a Sustav ranog upozoravanja br. 1-3/2015 /* COM/2015/0134 final */





SADRŽAJ 1............ Proračunski postupak EFJP-a za 2015. 3 2............ Namjenski prihodi EFJP-a. 3 3............ Komentari o privremenom izvršenju proračuna EFJP-a za 2015. 4 4............ Izvršenje namjenskih prihoda EFJP-a. 6 5............ Zaključci 7 Prilog 1.: Prilog 2.: || Proračunski postupak za 2015. Privremena potrošnja odobrenih sredstava EFJP-a do 31. siječnja 2015. 1. Proračunski postupak EFJP-a za 2015. U tablici u Prilogu 1. sažeti su glavni brojčani podaci za Europski fond za jamstva u poljoprivredi (EFJP) u različitim fazama proračunskog postupka. Europski parlament je 17. prosinca 2014. donio proračun EFJP-a za 2015. Proračunom su obuhvaćena odobrena sredstva za obveze i plaćanja u iznosu od 43 455,8 milijuna EUR za mjere poljoprivrednog tržišta i od 43 447,6 milijuna EUR za izravne potpore. Postoji razlika između preuzetih obveza i plaćanja zbog činjenice da se za određene mjere, koje izravno provodi Komisija, koriste diferencirana odobrena sredstva. Ona se uglavnom odnose na promotivne mjere za poljoprivredne proizvode i na strategiju politike i mjere usklađivanja za poljoprivredu. 2. Namjenski prihodi EFJP-a Na temelju odredbi iz članka 43. Uredbe (EU) br. 1306/2013 o financiranju, upravljanju i nadzoru zajedničke poljoprivredne politike, prihodi ostvareni iz financijskih ispravaka u skladu s odlukama o poravnanju računa i potvrdi sukladnosti, iz nepravilnosti i pristojbi za mlijeko definiraju se kao prihodi namijenjeni financiraju rashoda EFJP-a. Prema tim odredbama namjenski se prihodi mogu koristiti za pokrivanje financiranja bilo kojih rashoda EFJP-a. Ako dio tih prihoda ostane neiskorišten unutar proračunske godine, taj se dio automatski prenosi u sljedeću proračunsku godinu[1]. Proračun EFJP-a za 2015. uključuje oboje: Komisijinu najnoviju procjenu potreba financiranja očekivanih rashoda za tržišne mjere i izravne potpore kao i procjenu namjenskih prihoda koji su se očekivano trebali prikupiti tijekom predmetne proračunske godine te prijenos salda namjenskih prihoda preostalih od prošle proračunske godine. U svojem prijedlogu proračunskih odobrenih sredstava EFJP-a za 2015. Komisija je uzela u obzir ukupne očekivane namjenske prihode te je za proračun za 2015. zatražila onu razinu odobrenih sredstava koja se izračunava oduzimanjem procijenjenih namjenskih prihoda od procijenjenih potreba. Proračunsko tijelo prihvatilo je proračun EFJP-a uzimajući u obzir očekivane namjenske prihode. U trenutku utvrđivanja proračuna za 2015. procjena Komisije o raspoloživim namjenskim prihodima iznosila je 1 768,6 milijuna EUR. Konkretno: – namjenski prihodi čije se ostvarivanje očekuje tijekom proračunske godine 2015. procijenjeni su na 1 438,6 milijuna EUR. Od ispravaka potvrda o sukladnosti očekivalo se 868,6 milijuna EUR, a od nepravilnosti 165 milijuna EUR. Prihodi od pristojbi za mlijeko procijenjeni su na 405 milijuna EUR. – Iznos namjenskih prihoda koji bi se prema očekivanjima trebao prenijeti iz proračunske godine 2014. u 2015. procijenjen je na 330 milijuna EUR. U proračunu za 2015. Komisija je taj iznos, početno procijenjen na 1 768,6 milijuna EUR, namijenila sljedećim dvama programima: – 362,4 milijuna EUR dodijeljeno je operativnim fondovima za organizacije proizvođača u sektoru voća i povrća – 106,9 milijuna EUR ostalim mjerama u sektoru voća i povrća – 0,9 milijuna EUR mjerama skladištenja obranog mlijeka u prahu – 2,9 milijuna EUR mjerama skladištenja maslaca i vrhnja – 50,5 milijuna EUR ostalim mjerama za mlijeko i mliječne proizvode i – 1 245 milijuna EUR za program jedinstvenih plaćanja. Proračunsko tijelo naposljetku je izglasalo odobrena sredstva za te programe u skladu s prijedlogom Komisije. Zbroj prethodno navedenih izglasanih odobrenih sredstava i dodijeljenih prihoda odgovara ukupnoj procjeni potrebnih sredstava u iznosu od: – 903,9 milijuna EUR za operativne fondove za organizacije proizvođača u sektoru voća i povrća – 107,6 milijuna EUR za ostale mjere u sektoru voća i povrća – 0,9 milijuna EUR za mjere skladištenja obranog mlijeka u prahu – 2,9 milijuna EUR za mjere skladištenja maslaca i vrhnja – 50,6 milijuna EUR za ostale mjere za mlijeko i mliječne proizvode i – 29 587 milijuna EUR za program jedinstvenih plaćanja. U Prilogu 2., u kojem je predstavljeno privremeno izvršenje proračuna za 2015. za razdoblje do 31. siječnja 2015., brojčanim su podacima o proračunskim sredstvima na razini članka za sektor voća i povrća, za mlijeko i mliječne proizvode te za proizvodno nevezane izravne potpore predstavljena izglasana proračunska sredstva za te članke u iznosu od 836,2 milijuna EUR, 77,1 milijun EUR odnosno 37 397 milijuna EUR, ne uzimajući u obzir prethodno navedene namjenske prihode. Ubrajajući prihode namijenjene ovim člancima, ukupna proračunska sredstva predviđena u proračunu za 2015. iznose 1 305,5 milijuna EUR za voće i povrće, 131,4 milijuna EUR za mlijeko i mliječne proizvode te 38 642 milijuna EUR za proizvodno nevezane izravne potpore. 3. Komentari o privremenom izvršenju proračuna EFJP-a za 2015. Privremeno izvršenje proračuna za razdoblje od 16. listopada 2014. do 31. siječnja 2015. predstavljeno je u Prilogu 2. Ta se razina izvršenja uspoređuje s profilom rashoda na temelju pokazatelja koji je utvrđen na temelju odredaba članka 28. Uredbe (EU) br. 1306/2013. U nastavku se nalazi kratak komentar o određenim proračunskim člancima u kojem su prikazane najvažnije razlike između stvarne i očekivane razine izvršenja proračuna za 2015. 3.1. Tržišne mjere Povlačenje odobrenih sredstava za intervencije na poljoprivrednim tržištima bilo je manje za 107,5 milijuna EUR u usporedbi s razinom izglasanih odobrenih sredstava iz proračuna, kako je određeno razinom pokazatelja 31. siječnja 2015. Ta je razlika neto učinak modelâ izvršenja, prvenstveno u sektorima voća i povrća te vina. 3.1.1. Voće i povrće (+ 17 milijuna EUR u usporedbi s izglasanim odobrenim sredstvima) U pogledu izglasanih odobrenih sredstava ova se razina izvršenja uglavnom može objasniti rashodima za operativne fondove za program organizacija proizvođača i ostale mjere u sektoru voća i povrća, koji se financiraju i iz izglasanih odobrenih sredstava iz proračuna i iz namjenskih prihoda za taj program u proračunu za 2015. (napomena: za pojedinosti vidi prethodnu točku 2.). Ta je razina izvršenja rezultat primjene pokazatelja za razdoblje do 31. siječnja 2015. na izglasana odobrena sredstva iz proračuna koja ne uključuju prihode namijenjene tom sektoru. U bilješci * u tablici privremenog izvršenja u Prilogu 2. prikazuje se kakva bi situacija bila da se pokazatelj od 31. siječnja 2015. primjenjivao na ukupna odobrena sredstva za koja se očekuje da će biti raspoloživa za financiranje tog članka. Kako je istaknuto u prethodno navedenoj točki 2., ukupna sredstva koja bi prema očekivanjima trebala biti na raspolaganju tom članku sastoje se od izglasanih odobrenih sredstava iz proračuna u iznosu od 836,2 milijuna EUR i prihoda namijenjenih tom članku u procijenjenom iznosu od 469,3 milijuna EUR. Dakle, da se pokazatelj primjenjivao na ukupna sredstva u iznosu od 1 305,5 milijuna EUR koja će prema očekivanjima stajati na raspolaganju tom članku, to bi rezultiralo nedovoljnim izvršenjem u iznosu od – 63 milijuna EUR. To je učinak sporijeg povlačenja svih programa financiranih tim člankom. Potrebno je napomenuti da se brzina povlačenja odobrenih sredstava za krizne mjere nije mogla pouzdano procijeniti te da će vjerojatno odstupati od trogodišnjeg profila potrošnje koji je osnova za pokazatelja za taj članak. U ovom trenutku smatra se da je takvo stanje privremeno, a izvršenje tog članka pomno prate nadležne službe Komisije. 3.1.2. Proizvodi sektora vinogradarstva (– 130,8 milijuna EUR) Ta nedovoljna iskorištenost sredstava posljedica je sporijeg ritma plaćanja država članica u usporedbi s profilom rashoda utvrđenog pokazatelja za nacionalne programe za vino. U ovom trenutku smatra se da je takvo stanje privremeno. 3.2. Izravne potpore Povlačenje odobrenih sredstava za izravne potpore bilo je veće za 650,8 milijuna EUR u usporedbi s razinom pokazatelja 31. siječnja 2015. 3.2.1. Proizvodno nevezane izravne potpore (+ 691,7 milijuna EUR u usporedbi s izglasanim proračunskim sredstvima) U pogledu izglasanih odobrenih sredstava ova razina izvršenja uglavnom se može objasniti rashodima za program jedinstvenih plaćanja koji se financira i iz izglasanih odobrenih sredstava iz proračuna i iz namjenskih prihoda za taj program u proračunu za 2015. (napomena: za pojedinosti vidi prethodnu točku 2.). Ta je razina izvršenja rezultat primjene pokazatelja za razdoblje do 31. siječnja 2015. na izglasana odobrena sredstva iz proračuna koja ne uključuju prihode namijenjene tom članku. Napomena * u tablici privremenog izvršenja u Prilogu 2. prikazuje kakva bi situacija bila da se pokazatelj na dan 31. siječnja 2015. primjenjivao na ukupna odobrena sredstva za koja se očekuje da će biti raspoloživa za financiranje proizvodno nevezanih izravnih potpora. Kako je istaknuto u prethodnoj točki 2., ukupna sredstva koja bi prema očekivanjima trebala biti na raspolaganju za proizvodno nevezane izravne potpore sastoje se od izglasanih odobrenih sredstava proračuna u iznosu od 37 397 milijuna EUR i prihoda u procijenjenom iznosu od 1 245 milijuna EUR namijenjenih za proizvodno nevezane izravne potpore. Dakle, da se pokazatelj primijenio na ukupna sredstva u iznosu od 38 642 milijuna EUR koja će, prema očekivanjima, biti na raspolaganju za proizvodno nevezane izravne potpore, to bi rezultiralo nedovoljnim iskorištenjem sredstava u iznosu od – 488,8 milijuna EUR. To odstupanje u pogledu razine izvršenja proračuna za proizvodno nevezane izravne potpore uglavnom je rezultat bržeg plaćanja za program jedinstvenih plaćanja tijekom prva dva mjeseca u godini (u usporedbi sa sličnim razdobljem u prethodne tri godine) i privremenog usporavanja tijekom siječnja. Prema predviđanju država članica izvršenje bi se ponovno trebalo ubrzati tijekom sljedećih mjeseci. U ovom trenutku Komisija očekuje da bi raspoloživa odobrena sredstva i namjenski prihodi bili dovoljni za pokriće potreba za financiranjem tog članka. 3.2.2. Ostale izravne potpore (– 40,9 milijuna EUR) Ova nedovoljna iskorištenost izglasanih odobrenih sredstava za ostale izravne potpore u usporedbi s profilom rashoda utvrđenog pokazatelja na dan 31. siječnja 2015. uglavnom je učinak sporijeg ritma plaćanja za posebne potpore u skladu s člankom 68. – proizvodno vezane državne potpore. U ovom trenutku smatra se da je takvo stanje privremeno. 3.3. Revizija poljoprivrednih izdataka (– 16,9 milijuna EUR) Osim izravnih izdataka za praćenje i preventivne mjere i izdataka za financijske ispravke u korist država članica ukupnog iznosa od 26,8 milijuna EUR, u proračun za 2015. uključene su procjene u iznosu od 60,5 milijuna EUR za plaćanja koja se odnose na rješavanje sporova. Pri utvrđivanju profila izdataka za rješavanje sporova, u nedostatku prethodnog utvrđenog profila izvršenja, pretpostavljeno je da će države članice plaćati te iznose ravnomjerno tijekom godine. Međutim, dana 31. siječnja 2015. države članice još nisu izvršile plaćanja. Posljedica toga je neiskorištenost odobrenih sredstava u odnosu na razinu pokazatelja za ovo poglavlje proračuna za 2015. U ovom se trenutku to stanje smatra privremenim te se očekuje potpuno izvršenje proračuna. 4. Izvršenje namjenskih prihoda EFJP-a U tablici iz Priloga 2. prikazano je da su namjenski prihodi u iznosu od 995,6 milijuna EUR prikupljeni do 31. siječnja 2015. Konkretno: – prihodi od ispravaka na temelju odluka o poravnanju računa i potvrdi sukladnosti iznosili su 179 milijuna EUR, a očekuju se još i znatni iznosi do kraja proračunske godine – prihodi od nepravilnosti iznosili su 68 milijuna EUR, a do kraja proračunske godine očekuju se i dodatni iznosi i – do sada su prikupljeni svi prihodi od pristojbi za mlijeko koji iznose otprilike 407,3 milijuna EUR. Zaključno, iznos namjenskih prihoda koji su u konačnici preneseni iz 2014. u 2015. dosegnuo je 341,3 milijuna EUR. Stoga raspoloživ iznos namjenskih prihoda za financiranje rashoda EFJP-a na dan 31. siječnja 2015. iznosi 995,6 milijuna EUR, a do kraja proračunske godine očekuju se i znatni dodatni iznosi novoprikupljenih namjenskih prihoda od odluka o poravnanju računa i potvrdi sukladnosti te od nepravilnosti. 5. Zaključci Privremeno izvršenje odobrenih proračunskih sredstava EFJP-a za 2015. za razdoblje do 31. siječnja 2015. pokazuje da su mjesečni povrati sredstava državama članicama premašili profil rashoda za izvršenje proračuna na temelju pokazatelja za otprilike 526,5 milijuna EUR. Namjenski prihodi u iznosu od 995,6 milijuna EUR već su na raspolaganju, a očekuje se da će se u 2015. prikupiti još dodatni iznosi. U ovom trenutku Komisija smatra da će iznos namjenskih prihoda koji će biti na raspolaganju na kraju godine biti dovoljan za pokriće financiranja određenih stavki koje se odnose na voće i povrće i mlijeko i mliječne proizvode te programa jedinstvenih plaćanja, kao što se prvobitno i očekivalo pri utvrđivanju proračuna za 2015. [1] Člankom 14. Uredbe (EU, EURATOM) br. 966/2012 Europskog parlamenta i Vijeća o financijskim pravilima koja se primjenjuju na opći proračun Unije određeno je da se unutarnji namjenski prihodi prenose samo za jednu godinu. Stoga se u interesu dobrog upravljanja proračunom ovi namjenski prihodi u načelu iskorištavaju prije izglasanih odobrenih sredstava predmetnog proračunskog članka.